तिलोत्तमा प्रिमियर लिग आजदेखि
सर्वोत्तम सिमेन्ट तिलोत्तमा प्रिमियर लिग क्रिकेटको तेस्रो संस्करण शनिबार सुरु हुनेछ । लिग कात्तिक ७ सम्म चल्नेछ । १० टिम सहभागी हुने लिगका लागि अक्सनबाट १ सय ४० खेलाडी छनोट भएका छन् ।
रूपन्देही — सर्वोत्तम सिमेन्ट तिलोत्तमा प्रिमियर लिग क्रिकेटको तेस्रो संस्करण शनिबार सुरु हुनेछ । लिग कात्तिक ७ सम्म चल्नेछ । १० टिम सहभागी हुने लिगका लागि अक्सनबाट १ सय ४० खेलाडी छनोट भएका छन् ।तिलोत्तमा क्रिकेट विकास समितिको आयोजनामा तिलोत्तमा नगरपालिका–६, नवजीवन क्लबको खेल मैदानमा खेल हुनेछ । सहभागी हुने फ्रेन्चाइज टिममा लुम्बिनी शाक्यन ग्लाडिएटर्स, एक्सपर्ट रोयल शंकरनगर, रेन्बो ज्ञानोदय गोल्ड, मणिग्राम किंग्स, रूपन्देही पल्टन, तिनाउ टाइटन्स, सियारी राइनोज, पाल्पाली लिजेन्ड, सुपर–११ भैरहवा र बुटवल युनाइटेड रहेका छन् । खेलमा राष्ट्रिय खेलाडी विनोद भण्डारीसहित रोहितकुमार पौडेल, दीपेन्द्रसिंह ऐरी, सुनील धमला, अमरसिंह राउटेला, सुशान्त भारी, आरिफ शेख, सौरभ खनाल, कुशल भुर्तेललगायत सहभागी हुने संयोजक दीपक भुर्तेलले बताए ।  लिग विजेताले ४ लाख र उपविजेताले २ लाख रुपैयाँ पुरस्कार पाउने छन् । फेयर प्ले टिमले ४० हजार प्राप्त गर्नेछ । लिगमा २५ लाख रुपैयाँ खर्च हुने आयोजकको अनुमान छ ।उद्घाटन खेलमा पाल्पाली लिजेन्ड र सुपर–११ भैरहवा भिड्ने छन् ।